Nukus hamda Bobur ko‘chalarida yo‘l yotiq chiziqlarini chizish ishlari amalga oshirilmoqda. Toshkent shahrida ikkita ko‘chada yo‘l yotiq chiziqlarini chizish ishlari boshlandi. Bu haqda Ichki ishlar vazirligi Jamoat xavfsizligi departamenti Yo‘l harakati xavfsizligi xizmati xabar berdi. Qayd etilishicha, poytaxtdagi Nukus hamda Bobur ko‘chalarida yo‘l yotiq chiziqlarini chizish ishlari amalga oshirilmoqda. “Shu sababli, yuzaga kelgan vaqtincha noqulayliklar uchun harakat ishtirokchilaridan uzr so‘raymiz”, deyiladi YHXX ma’lumotida.